《次韵孙少述二首 其二》
宋代·刘攽

为贫始愿仕，逢辰叨典州。朴直守故学，迟暮悲旧游。

此邦诗书林，处士原宪俦。怪我何所为，千骑居上头。

君恩重泰山，未有毫发酬。远惭遂初赋，清节第一流。

桑榆不相遗，欢笑脱羁愁。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。